**คู่มือการปฏิบัติงาน**

**ตำแหน่ง นักวิเคราะห์นโยบายและแผน**

องค์การบริหารส่วนตำบลบ้านเนิน

โทรศัพท์/โทรสาร 0-7546-6120

**การจัดทำแผนการดำเนินงาน**

 แผนการดำเนินงานมีจุดมุ่งหมายเพื่อแสดงถึงรายละเอียดของแผนงาน/โครงการพัฒนาและกิจกรรมการพัฒนาที่ ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้นเพื่อให้แนวทางในการดำเนินงานใน ปีงบประมาณนั้นขององค์กรปกครองส่วนท้องถิ่น มีความชัดเจนในการปฏิบัติมากขึ้น ลดความซ้ำซ้อนของโครงการ มีการ ประสานและบูรณาการทำงานกับหน่วยงานและจำแนกรายละเอียดต่างๆ ของแผนงาน/โครงการ ในแผนการดำเนินงาน แผนการดำเนินงานจะเป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานให้เป็นไป อย่างเหมาะสม และมีประสิทธิภาพ แผนการดำเนินงาน จะกำหนดรายละเอียดของโครงการ/กิจกรรมการพัฒนาที่ ดำเนินการในพื้นที่ขององค์กรปกครองส่วนท้องถิ่น โดยโครงการ/กิจกรรมการพัฒนา ที่จะบรรจุในแผนการดำเนินงาน จะมีที่มาจากงบประมาณรายจ่ายประจำปี งบประมาณรายจ่ายเพิ่มเติม ขององค์กรปกครองส่วนท้องถิ่น (รวมทั้งเงิน อุดหนุนที่องค์กรปกครองส่วนท้องถิ่นอุดหนุนให้หน่วยงานอื่นดำเนินการ) โครงการ กิจกรรม การพัฒนาขององค์กร ปกครองส่วนท้องถิ่นที่เกิดจากการจ่ายขาดเงินสะสม เงินอุดหนุนเฉพาะกิจหรืองบประมาณรายจ่ายอื่นๆ ที่ดำเนินการ ตามโครงการพัฒนาท้องถิ่น โครงการ/กิจกรรมการพัฒนาที่องค์กรปกครองส่วนท้องถิ่นดำเนินการเองโดยไม่ใช้ งบประมาณ (ถ้ามี)โครงการ/กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ ที่ ดำเนินการในพื้นที่ขององค์กรปกครองส่วนท้องถิ่น (สำหรับองค์การบริหารส่วนจังหวัด ให้รวบรวมข้อมูลโครงการ/ กิจกรรมการพัฒนาของหน่วยราชการ ส่วนกลาง ส่วนภูมิภาค หรือหน่วยงานอื่นๆ ที่มีลักษณะการดำเนินงาน ครอบคลุมพื้นที่หลายองค์กรปกครองส่วนท้องถิ่นหรือเป็นโครงการ/กิจกรรมการพัฒนาที่มีความคาบเกี่ยวต่อเนื่อง ระหว่างองค์กรปกครองส่วนท้องถิ่น) โดยให้องค์กรปกครองส่วนท้องถิ่นตรวจสอบจากแผนปฏิบัติราชการประจำปีของ จังหวัดหรืออาจสอบถามไปยังหน่วยงานต่างๆ ที่เกี่ยวข้อง โครงการ/กิจกรรมการพัฒนาอื่นๆ ที่องค์กรปกครองส่วน ท้องถิ่นพิจารณาเห็นว่าจะเกิดประโยชน์ในการประสานการดำเนินงานในพื้นที่

**ขั้นตอนการจัดทำแผนการดำเนินงานมีขั้นตอนโดยสรุป ดังนี้**

 1. จัดทำบันทึกข้อความเพื่อขับเคลื่อนการจัดทำแผนดำเนินงานหลังจากงบประมาณรายจ่ายประจำปี โดย ต้องรีบดำเนินการโดยเร็วเนื่องจากแผนดำเนินงานมีระยะเวลาดำเนินการเพียง 30 วัน

 2. แจ้งให้ส่วนราชการ/รัฐวิสาหกิจ ที่คาดว่าจะเข้ามาดำเนินงานในพื้นที่รับผิดชอบ จัดส่งข้อมูลเพื่อจัดทำ แผนการดำเนินงาน

 3. แจ้งให้กอง/ส่วนในสังกัด รวบรวมข้อมูล ตามแบบ ผด.02 และ ผด.02/1

 4. จัดทำหนังสือเชิญคณะกรรมการสนับสนุนการจัดทำแผนพัฒนาประชุมเพื่อจัดทำร่างแผนดำเนินงาน

 5. จัดทำบันทึกเสนอรายงานการประชุมพร้อมรูปเล่ม

 6. จัดทำรายงานการประชุมคณะกรรมการสนับสนุนการจัดทำแผนพัฒนา

 7. จัดทำรูปเล่มร่างแผนดำเนินงานตามข้อสรุปของคณะกรรมการ

 8. จัดทำหนังสือเชิญประชุมคณะกรรมการพัฒนาเพื่อให้ความเห็นชอบแผนการดำเนินงาน

 9. จัดทำรายงานการประชุมคณะกรรมการพัฒนา

 10. จัดทำบันทึกข้อความเสนอประกาศพร้อมแนบประกาศใช้แผนการดำเนินงานให้ผู้บริหารลงนาม

 11. ติดประกาศใช้แผนการดำเนินงานให้ประชาชนทราบ

**การติดตามและประเมินผลแผนพัฒนาท้องถิ่น**

 การติดตามและประเมินผลแผนพัฒนาท้องถิ่น ตามระเบียบกระทรวงมหาดไทยว่าด้วยการจัดทำแผนพัฒนาของ องค์กรปกครองส่วนท้องถิ่น พ.ศ. 2548 และแก้ไขเพิ่มเติมถึง (ฉบับที่ 3) พ.ศ. 2561 ข้อ 29 กำหนดว่า คณะกรรมการ ติดตามและประเมินผลแผนพัฒนาท้องถิ่นมีอำนาจหน้าที่ ดังนี้(1) กำหนดแนวทาง วิธีการในการติดตามและประเมินผล แผนพัฒนา (2) ดำเนินการติดตามและประเมินผลแผนพัฒนา ข้อ 12 “(3) รายงานผลและเสนอความเห็นซึ่งได้จากการ ติดตามและประเมินผลแผนพัฒนาท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบ ห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดย อย่างน้อยปีละหนึ่งครั้งภายในเดือนธันวาคมของทุกปี” (4) แต่งตั้งคณะอนุกรรมการหรือคณะทำงานเพื่อช่วยปฏิบัติงาน ตามที่เห็นสมควร

**ขั้นตอนการติดตามและประเมินผลแผนพัฒนา**

1. ทำหนังสือเชิญประชุมคณะกรรมการติดตามและประเมินผลแผนพัฒนา

2. ประชุมเพื่อติดตามและประเมินผลแผนพัฒนา ข้อเสนอแนะให้ผู้บริหารท้องถิ่น

3. จัดทำรายงานการประชุมคณะกรรมการติดตามและประเมินผลแผนพัฒนา

4. ส่งผลการประชุมติดตามประเมินผลแผนพัฒนา ข้อเสนอแนะให้ผู้บริหารท้องถิ่น

5. จัดทำหนังสือแจ้งผลการติดตามและประเมนผลแผนพัฒนาให้สภาท้องถิ่นทราบ

6. จัดทำหนังสือเชิญประชุมคณะกรรมการพัฒนาเพื่อทราบผลการติดตามและประเมินผลแผนพัฒนา

7. จัดทำรายงานการประชุมคณะกรรมการพัฒนา

8. จัดทำบันทึกข้อความเสนอประกาศพร้อมแนบประกาศการติดตามและประเมินผลแผนพัฒนาให้ผู้บริหารลงนาม

9. ประกาศการติดตามและประเมินผลแผนพัฒนาให้ประชาชนทราบ

**การแต่งตั้งคณะกรรมการสนับสนุนการจัดทำแผนพัฒนาท้องถิ่น**

 การแต่งตั้งคณะกรรมการสนับสนุนการจัดทำแผนพัฒนาท้องถิ่นให้จัดทำเป็นคำสั่งขององค์กรปกครองส่วน ท้องถิ่นและให้ผู้บริหารท้องถิ่นเป็นผู้ลงนามในคำสั่งโดยให้กำหนดองค์ประกอบและอำนาจหน้าที่ให้ชัดเจนทั้งนี้ให้เป็น ปัจจุบันอยู่เสมอ ระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 6 ให้ยกเลิกความในวรรคสองของข้อ 9 ของระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 และให้ใช้ความต่อไปนี้แทน”กรรมการตาม (3) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้”ผู้บริหารท้องถิ่นแต่งตั้งคณะกรรมการสนับสนุน การจัดทำแผนพัฒนาท้องถิ่น ประกอบด้วย

 (1) ปลัดองค์กรปกครองส่วนท้องถิ่น ประธานกรรมการ

 (2) หัวหน้าส่วนการบริหารขององค์กรปกครองส่วนท้องถิ่น กรรมการ

 (3) ผู้แทนประชาคมท้องถิ่นที่ประชาคมท้องถิ่นคัดเลือก จำนวน สามคน กรรมการ

 (4) หัวหน้าส่วนการบริหารที่มีหน้าที่จัดทำแผน กรรมการและเลขานุการ

 (5) เจ้าหน้าที่วิเคราะห์นโยบายและแผนหรือพนักงานส่วนท้องถิ่นที่ผู้บริหารท้องถิ่นมอบหมาย ผู้ช่วยเลขานุการ

 การสรรหาคณะกรรมการดำเนินการตามหนังสือกระทรวงมหาดไทยด่วนที่สุด ที่ มท 0810.2/ว0600 ลงวันที่ 29 มกราคม 2559 เรื่องแนวทางและหลักเกณฑ์การจัดทำแผนและประสานแผนพัฒนาท้องถิ่นขององค์กร ปกครองส่วนทองถิ่น โดยมีขั้นตอนดังนี้

 1. จัดทำบันทึกข้อความเสนอผู้บังคับบัญชาโดยแสดงถึงรายละเอียดขั้นตอน ข้อกฎหมายที่เกี่ยวข้อง

 2. การคัดเลือกและแต่งตั้งคณะกรรมการฯ กรณีให้สภาท้องถิ่นคัดเลือก กรณีให้ประชาคมท้องถิ่น คัดเลือก กรณีที่ให้ผู้บริหารท้องถิ่นคัดเลือก กรณีหัวหน้าส่วนการบริหารคัดเลือก หรือการดำเนินการอื่นๆในลักษณะนี้ ตามระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.2548 วิธีการประชุม การนำเสนอข้อมูล การประชุม รูปแบบและวิธีการประชุมต่างๆ ให้นำระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 และระเบียบสำนักนายกรัฐมนตรีว่าด้วยงานสารบรรณ พ.ศ.2526 มาใช้บังคับโดยอนุโลม

 3. จัดทำบันทึกข้อความเสนอคำสั่งแต่งตั้งคณะกรรมการพร้อมแนบคำสั่งแต่งตั้งคณะกรรมการสนับสนุน การจัดทำแผนพัฒนาให้ผู้บริหารลงนาม

 4. แจ้งคำสั่งแต่งตั้งให้คณะกรรมการทราบหลังการแต่งตั้ง

**การแต่งตั้งคณะกรรมการติดตามและประเมินผลแผนพัฒนาท้องถิ่น**

 การแต่งตั้งคณะกรรมการติดตามและประเมินผลแผนพัฒนาท้องถิ่นให้จัดทำเป็นคำสั่งขององค์กรปกครอง ส่วนท้องถิ่นและให้ผู้บริหารท้องถิ่นเป็นผู้ลงนามในคำสั่งโดยให้กำหนดองค์ประกอบและอำนาจหน้าที่ให้ชัดเจนทั้งนี้ให้ เป็นปัจจุบันอยู่เสมอ คณะกรรมการติดตามและประเมินผลแผนพัฒนาท้องถิ่นแต่งตั้งตามระเบียบกระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติมถึง (ฉบับที่ 3) พ.ศ. 2561 ข้อ 11 ให้ยกเลิกความในวรรคสามของข้อ 28 ของระเบียบกระทรวงมหาดไทยว่าด้วยการจัดทำแผนพัฒนาขององค์กร ปกครองส่วนท้องถิ่น พ.ศ.2548 และให้ใช้ความต่อไปนี้แทน”กรรมการตาม (1) (2) (3) (4) และ (5) ให้มีวาระอยู่ ในตำแหน่งคราวละสี่ปีและอาจได้รับการคัดเลือกอีกก็ได้”ผู้บริหารท้องถิ่นแต่งตั้งคณะกรรมการติดตามและ ประเมินผลแผนพัฒนาท้องถิ่น ประกอบด้วย

 (1) สมาชิกสภาท้องถิ่นที่สภาท้องถิ่นคัดเลือก จำนวน 3 คน

 (2) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน

 (3) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน

 (4) หัวหน้าส่วนการบริหารที่คัดเลือกกันเองจำนวนสองคน

 (5) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน

 โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการและกรรมการอีกหนึ่งคนทำ หน้าที่เลขานุการของคณะกรรมการ

 การสรรหาคณะกรรมการดำเนินการตามหนังสือกระทรวงมหาดไทยด่วนที่สุด ที่ มท 0810.2/ว0600 ลง วันที่ 29 มกราคม 2559 เรื่องแนวทางและหลักเกณฑ์การจัดทำแผนและประสานแผนพัฒนาท้องถิ่นขององค์กรปกครองส่วนทองถิ่น โดยมีขั้นตอนดังนี้

 1. จัดทำบันทึกข้อความเสนอผู้บังคับบัญชาโดยแสดงถึงรายละเอียดขั้นตอน ข้อกฎหมายที่เกี่ยวข้อง

 2. การคัดเลือกและแต่งตั้งคณะกรรมการฯ กรณีให้สภาท้องถิ่นคัดเลือก กรณีให้ประชาคมท้องถิ่นคัดเลือก กรณีที่ให้ผู้บริหารท้องถิ่นคัดเลือก กรณีหัวหน้าส่วนการบริหารคัดเลือก หรือการดำเนินการอื่นๆในลักษณะนี้ตาม ระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.2548 วิธีการประชุม การนำเสนอข้อมูลการ ประชุม รูปแบบและวิธีการประชุมต่างๆ ให้นำระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และระเบียบสำนักนายกรัฐมนตรีว่าด้วยงานสารบรรณ พ.ศ.2526 มาใช้บังคับโดยอนุโลม

 3. เมื่อได้รายชื่อคณะกรมการครบถ้วนให้จัดทำบันทึกข้อความเสนอผู้บริหาร เพื่อลงนามในคำสั่งแต่งตั้ง คณะกรรมการติดตามและประเมินผลแผนพัฒนา

 4. แจ้งคำสั่งให้คณะกรรมการทราบพร้อมทั้งเชิญคณะกรรมการประชุมภายใน 15 วันเพื่อพิจารณาคัดเลือก ประธานและเลขานุการ

 5. เมื่อได้รายชื่อประธาน/เลขานุการคณะกรรมการแล้วจัดทำบันทึกข้อความเสนอคำสั่งพร้อมแนบคำสั่งให้ ผู้บริหารเพื่อลงนามในคำสั่งแต่งตั้งคณะกรรมการติดตามและประเมินผลแผนพัฒนา

 6. ประชุมคณะกรรมการเพื่อกำหนดหลักเกณฑ์ในการติดตามและประเมินผลแผนพัฒนาภายใน 7 วัน

**การแต่งตั้งคณะกรรมการพัฒนาท้องถิ่น**

 การแต่งตั้งคณะกรรมการพัฒนาท้องถิ่นให้จัดทำเป็นคำสั่งขององค์กรปกครองส่วนท้องถิ่นและให้ผู้บริหาร ท้องถิ่นเป็นผู้ลงนามในคำสั่งโดยให้กำหนดองค์ประกอบและอำนาจหน้าที่ให้ชัดเจนทั้งนี้ให้เป็นปัจจุบันอยู่เสมอเป็นการ แต่งตั้งตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไข เพิ่มเติมถึง (ฉบับที่ 3) พ.ศ. 2561 ข้อ 5 ให้ยกเลิกความในวรรคสองของข้อ 8 ของระเบียบกระทรวงมหาดไทยว่าด้วย การจัดทำแผนพัฒนาขององค์กรปกครองส่วนท้องถิ่น พ.ศ.2548 และให้ใช้ความต่อไปนี้แทน”กรรมการตาม (3) (4) (5) และ (6) ให้มีวาระอยู่ในตำแหน่งคราวละสี่ปีและอาจได้รับการคัดเลือกอีกก็ได้”ผู้บริหารท้องถิ่นแต่งตั้ง คณะกรรมการพัฒนาท้องถิ่น ประกอบด้วย

 (1) ผู้บริหารท้องถิ่น ประธานกรรมการ

 (2) รองนายกองค์กรปกครองส่วนท้องถิ่นนั้นทุกคน กรรมการ

 (3) สมาชิกสภาท้องถิ่นที่สภาท้องถิ่นคัดเลือก จำนวนสามคน กรรมการ

 (4) ผู้ทรงคุณวุฒิที่ผู้บริหารท้องถิ่นคัดเลือกจำนวนสามคน กรรมการ

 (5) ผู้แทนภาคราชการและ/หรือรัฐวิสาหกิจที่ผู้บริหารท้องถิ่นคัดเลือกจำนวนไม่น้อยกว่าสามคน กรรมการ

 (6) ผู้แทนประชาคมท้องถิ่นที่ประชาคมท้องถิ่นคัดเลือกจำนวนไม่น้อยกว่าสามคนแต่ไม่เกินหกคน กรรมการ

 (7) ปลัดองค์กรปกครองส่วนท้องถิ่น กรรมการและเลขานุการ

 (8) หัวหน้าส่วนการบริหารที่มีหน้าที่จัดทำแผน ผู้ช่วยเลขานุการ

 การสรรหาคณะกรรมการดำเนินการตามหนังสือกระทรวงมหาดไทย ด่วนที่สุด ที่ มท 0810.2/ว0600 ลง วันที่ 29 มกราคม 2559 เรื่องแนวทางและหลักเกณฑ์การจัดทำแผนและประสานแผนพัฒนาท้องถิ่นขององค์กร ปกครองส่วนท้องถิ่น มีขั้นตอน ดังนี้

 1. จัดทำบันทึกข้อความเสนอผู้บังคับบัญชาโดยแสดงถึงรายละเอียดขั้นตอน ข้อกฎหมายที่เกี่ยวข้อง

 2. การคัดเลือกและแต่งตั้งคณะกรรมการฯ กรณีให้สภาท้องถิ่นคัดเลือก กรณีให้ประชาคมท้องถิ่นคัดเลือก กรณีที่ให้ผู้บริหารท้องถิ่นคัดเลือก กรณีหัวหน้าส่วนการบริหารคัดเลือก หรือการดำเนินการอื่นๆในลักษณะนี้ตาม ระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.2548 วิธีการประชุม การนำเสนอข้อมูลการ ประชุม รูปแบบและวิธีการประชุมต่างๆ ให้นำระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และระเบียบสำนักนายกรัฐมนตรีว่าด้วยงานสารบรรณ พ.ศ.2526 มาใช้บังคับโดยอนุโลม

 3. เมื่อสรรหาคณะกรมการได้ครบทุกตำแหน่งแล้วก็ทำบันทึกข้อความเสนอคำสั่งพร้อมแนบคำสั่งเสนอ ผู้บริหาร เพื่อลงนามในคำสั่งแต่งตั้งคณะกรรมการพัฒนาท้องถิ่น

 4. แจ้งคำสั่งแต่งตั้งให้คณะกรรมการทราบหลังการแต่งตั้ง

**การเพิ่มเติมแผน/ เปลี่ยนแปลงแผนพัฒนาท้องถิ่น**

 ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และ แก้ไขเพิ่มเติมถึง (ฉบับที่ 3) พ.ศ. ๒๕61 ข้อ 9 ให้ยกเลิกความในข้อ 22 เพื่อประโยชน์ของประชาชน การ เพิ่มเติมแผนพัฒนาท้องถิ่น พ.ศ.2548 ซึ่งแก้ไขเพิ่มเติมโดยระเบียบกระทรวงมหาดไทยว่าด้วยการจัดทำแผนพัฒนาท้องถิ่น (ฉบับที่ 2) พ.ศ.2559 และให้ใช้ความต่อไปนี้แทน “ข้อ 22 เพื่อประโยชน์ของประชาชน การเพิ่มเติมแผนพัฒนาท้องถิ่นให้ องค์กรปกครองส่วนท้องถิ่นดำเนินการตามขั้นตอน ดังนี้

 (1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผล และความจำเป็นเสนอคณะกรรมการพัฒนาท้องถิ่น

 (2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติมสำหรับ องค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตร 46 แห่ง พระราชบัญญัติสภาตำบลและองค์การบริหารส่วนตำบล พ.ศ.2537 ด้วย เมื่อแผนพัฒนาท้องถิ่นที่เพิ่มเติมได้รับความ เห็นชอบแล้ว ให้ส่งแผนพัฒนาท้องถิ่นดังกล่าวให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดย เปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้” ข้อ 10 ให้เพิ่มความต่อไปนี้เป็นข้อ 22/1 และ ข้อ 22/2 ของระเบียบกระทรวงมหาดไทยว่าด้วยการจัดทำแผนพัฒนาท้องถิ่น พ.ศ.2548 ข้อ 22/1 เพื่อประโยชน์ของ ประชาชน การเปลี่ยนแปลงแผนพัฒนาท้องถิ่นให้เป็นอำนาจของคณะกรรมการพัฒนาท้องถิ่น สำหรับองค์การบริหารส่วน ตำบลให้ส่งร่างแผนพัฒนาท้องถิ่นที่เปลี่ยนแปลงให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติ สภาตำบลและองค์การบริหารส่วนตำบล พ.ศ.2537 ด้วย เมื่อแผนพัฒนาท้องถิ่นตามวรรคหนึ่งได้รับความเห็นชอบแล้วให้ส่ง แผนพัฒนาท้องถิ่นดังกล่าวให้ผู้บริหารท้องถิ่นประกาศใช้พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบ วันนับแต่วันที่ผู้บริหารท้องถิ่นประกาศใช้” “ข้อ 22/2 ในกรณีการเพิ่มเติมหรือเปลี่ยนแปลงแผนพัฒนาท้องถิ่นที่เกี่ยวกับ โครงการพระราชดำริ งานพระราชพิธี รัฐพิธี นโยบายรัฐบาล และนโยบายกระทรวงมหาดไทย ให้เป็นอำนาจของ ผู้บริหารท้องถิ่น สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมหรือเปลี่ยนแปลงให้สภาองค์การ บริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ.2537 ด้วย และเมื่อแผนพัฒนาท้องถิ่นที่เพิ่มเติมหรือเปลี่ยนแปลงได้รับความเห็นชอบแล้ว ให้ปิดประกาศให้ประชาชนทราบ โดยเปิดเผยไม่น้อยกว่าสามสิบวันนับแต่วันที่ได้รับความเห็นชอบการเพิ่มเติมหรือเปลี่ยนแปลงแผนพัฒนาท้องถิ่น ดังกล่าว”

จากระเบียบสามารถสรุปแนวทางการเพิ่มเติม เปลี่ยนแปลงแผนพัฒนาได้ดังนี้

 1. จัดทำบันทึกข้อความเสนอผู้บังคับบัญชา โดยแสดงถึงรายละเอียด ขั้นตอน ข้อกฎหมายที่เกี่ยวข้อง

 2. จัดทำบันทึกข้อความแจ้งกอง/ฝ่ายต่างๆให้ทราบหากมีความประสงค์จะเพิ่มเติมเปลี่ยนแปลงแผนพัฒนา จะได้ทำ พร้อมๆกันเพื่อประหยัดค่าใช้จ่ายและไม่เป็นการรบกวนคณะกรรมการ

 3. ประชุมคณะกรรมการสนับสนุนการจัดทำแผนพัฒนา เพื่อยกร่างแผนพัฒนา จัดทำรูปเล่มร่างแผนพัฒนาที่ ต้องการเพิ่มเติม เปลี่ยนแปลง ทั้งนี้ต้องคำนึงถึงการนำแผนพัฒนาไปสู่การปฏิบัติด้วย พร้อมทั้งระบุเหตุผลและความจำเป็นใน การเพิ่มเติมแผนพัฒนา

 4. คณะกรรมการพัฒนาท้องถิ่นร่วมกับประชาคมท้องถิ่นจัดเวทีประชาคมระดับชุมชนและระดับตำบลหรือทั้งสอง ระดับแล้วแต่กรณีเพื่อเห็นชอบโครงการ

 5. ประชุมคณะกรรมการพัฒนาท้องถิ่น เพื่อเห็นชอบแผนพัฒนาท้องถิ่นที่เพิ่มเติมหรือเปลี่ยนแปลง กรณี องค์การ บริหารส่วนตำบลให้สภาองค์การบริหารส่วนตำบลพิจารณาเห็นชอบด้วย

 6. ผู้บริหารท้องถิ่น ประกาศใช้แผนพัฒนาโดยจัดทำบันทึกเสนอพร้อมประกาศใช้แผนพัฒนา

 7. ส่งแผนพัฒนาที่ประกาศใช้ให้หน่วยงานที่เกี่ยวข้อง